** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 64**

(protokols Nr. 6, 26. p.)

**Par zemes vienības Bērzaunes pagastā, Madonas novadā ieskaitīšanu rezerves zemes fondā**

Ar Madonas novada pašvaldības 26.11.2009. lēmumu Nr. 7 (protokols Nr. 15) (7. 18. apakšpunkts)”Par neapbūvētas lauku apvidus zemes starpgabalu piekritību Madonas novada pašvaldības Bērzaunes pagastā” tika nolemts, ka Madonas novada pašvaldības Bērzaunes pagastam piekrīt un zemes reformas laikā ir ierakstāma zemesgrāmatā uz pašvaldības vārda neapbūvēts lauku apvidus zemes starpgabals pašvaldības funkciju veikšanai ar kadastra apzīmējumu 7046 008 0286 0,15 ha platībā.

Veicot zemes vienības ar kadastra apzīmējumu 7046 008 0286 kadastrālo uzmērīšanu, tika konstatēts, ka zemes vienība ar kadastra apzīmējumu 7046 008 0286 neatbilst starpgabala statusam, uz tās atrodas pašvaldībai nepiederoša būve un zemesgabals nav izmantojams pašvaldības funkciju īstenošanai, līdz ar ko uz zemes vienību nevar attiecināt likuma “Par valsts un pašvaldību zemes īpašuma tiesībām un to nostiprināšanu zemesgrāmatās” nosacījumus.

Ņemot vērā to, ka ir kļūdaini noteikta zemes vienības piekritība pašvaldībai, zeme ieskaitāma rezerves zemes fondā.

Ņemot vērā iepriekš minēto un 16.07.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Zemes vienību ar kadastra apzīmējumu 7046 008 0286, kas atrodas Bērzaunes pagastā, Madonas novadā, ieskaitīt rezerves zemes fondā.
2. Atzīt par spēku zaudējušu Madonas novada pašvaldības 26.11.2009. lēmumā Nr. 7 (protokols Nr. 15) 18. punktā iekļautās zemes vienības ar kadastra apzīmējumu 7046 008 0286 0,15 ha platībā piekritību pašvaldībai.
3. Nekustamā īpašuma pārvaldības un teritorijas plānošanas nodaļai iesniegt lēmumu Valsts zemes dienestā kadastra datu aktualizācijai.

Domes priekšsēdētājs A. Lungevičs

*Čačka 28080793*